Síðastliðin ár hefur Gunnþóra farið fyrir rannsóknarteymi viðurkenndra innlendra og erlendra vísindamanna í sálfræði , landfræði og lífvísindum til að fylgja rannsóknarniðurstöðunum eftir og vinna að þverfaglegum grunnrannsóknum á áhrifum umhverfis á líðan og heilsu . Þá hefur Gunnþóra tekið að sér ýmis hagnýt rannsóknar - og þróunarverkefni á vettvangi íslenskrar ferðaþjónustu . Hún hefur birt vísindagreinar í viðurkenndum innlendum og alþjóðlegum ritrýndum tímaritum og kynnt rannsóknarniðurstöður á alþjóðlegum ráðstefnum félags - og lífvísinda . Berglind er dósent við Menntavísindasvið Háskóla Íslands og formaður námsbrautarinnar Menntunarfræði og margbreytileiki . Rannsóknir hennar snúast um félagslegt réttlæti í menntun með áherslu á samverkandi áhrif stéttar , uppruna , kynferðis og sértækra menntunarþarfa á gæði og jafnrétti í uppeldi og menntun .